3 PRIEDAS

P AT V I R T I N T A

 Klaipėdos miesto visuomenės sveikatos

biuro direktoriaus

 2022 m. sausio d. įsakymu Nr.

**LOPŠELIO-DARŽELIO „EGLUTĖ“**

**VISUOMENĖS SVEIKATOS PRIEŽIŪROS VEIKLOS PLANAS 2022 METAMS**

Parengė: Klaipėdos miesto visuomenės sveikatos biuro

visuomenės sveikatos specialistė

 Laura Pukinskienė

**Mokyklos apibūdinimas**

Ikimokyklinio ugdymo įstaiga lopšelis-darželis „Eglutė“. Mokykloje yra 11 grupių, 3 lopšelio grupės, 6 darželio grupės ir 2 priešmokyklinės grupės. Ugdytinių skaičius: 189.

**Įgyvendinamos ugdymo programos:**

• Ikimokyklinio ugdymo programa;

• Priešmokyklinio ugdymo bendroji programa;

• Neformaliojo vaikų švietimo meninio ugdymo programa;

• Neformaliojo vaikų švietimo fizinio ugdymo programa;

• Neformaliojo vaikų švietimo sveikos gyvensenos programa;

• Neformaliojo vaikų švietimo etnokultūros programa;

• Emocinio intelekto ugdymo programa „Kimochis“, įgyvendinama 3-4 m. amžiaus grupėse „Pelėdžiukai“ ir „Vovieriukai“;

• Sveikatos stiprinimo programa „Judu, žaidžiu sveikatos ritmu“ 2021-2025;

• Tarptautinė socialinio emocinio ugdymo programa „Zipio draugai“, priešmokyklinėse 6-7 m. amžiaus grupėse „Saulės zuikučiai“ ir „Nykštukai“.

**Ilgalaikiai įstaigos, miesto, respublikiniai ir tarptautiniai projektai (2021 m.):**

• Tarptautinis projektas „Žmogaus dovana Žemei“;

• Tarptautinis projektas „Pamoka lauke“;

• Tarptautinis projektas „Drum drum drumbacelė“;

• Respublikinis projektas „Lietuvos mažųjų žaidynės“;

• Miesto projektas „Susipažinkime su sporto šakomis“;

• Įstaigos projektas „Pamankštinkim pirštukus ir ištarkim žodelius“;

• Įstaigos projektas „Linas dengia, linas rengia“;

• Socialinis sveikatinimo projektas „Išgirdau, pamačiau, nupiešiau...“;

• Respublikinis projektas „Mane supantis pasaulis“;

• Respublikinis ikimokyklinių įstaigų projektas „Žaidimai moko“;

• Tarptautinis eTwinning projektas „10 skills to my 10 fingers“ (Turkija);

• Traptautinis eTwinning projektas „Obuolių diena darželyje“ (Kroatija, Bulgarija, Slovakija, Turkija).

**Trumpalaikiai miesto, respublikiniai ir tarptautiniai projektai (2021 m.):**

• Tarptautinis projektas „Mano gardžiausias pyragas“;

• Respublikinis projektas „Eglutė skarota, eglutė žalia“;

• Regioninis projektas „Judrusis uostas“;

• Miesto projektas „Čia meiliais žodeliais takai pabarstyti“;

• Respublikinis projektas „Olimpinis mėnuo“;

• Tarptautinis Barboros Petchenik vardo žemėlapis „Mano ateities pasaulis“.

**Įstaigos grupių projektai (2021 m.):**

**• „**Spalvų žaidimai**“**;

**• „**Aš ir mano šeima**“**;

• „Aš saugus, kai žinau“;

• „Žaidžiame cirką“;

• „Lietuvos paukščiai“;

• „Gimtą kalbą mylėk, jos pagalba pažinsi pasaulį“;

• „Siūliukas-kirmėliukas“;

• „Augu sveikas ir stiprus“;

• „Ir akmenėlis turi širdį“;

• „Sava duona gardesnė už svetimus pyragus“;

• „Knyga-vaikų kūryba apie Lietuvą“.

**Įstaigos inicijuoti projektai:**

• Tarptautinis ilgalaikis projektas „Sustabdyk gerumo akimirką“;

• Tarptautinis projektas „Plimutas-Klaipėda. Mieliausiai skamba gimtoji kalba“;

• Respublikinis projektas „Močiutės linksmieji žodeliai“;

• Respublikinis projektas „Kuriu stebuklus iš siūlų“.

**Įstaigos misija**

Lopšelis-darželis „Eglutė“ – ugdymo įstaiga, sudaranti palankias sąlygas ir gebanti brandinti vaiką mokyklai, puoselėjanti lietuvių liaudies tradicijas, sauganti ir stiprinanti fizinę ir psichinę sveikatą.

**Įstaigos vizija**

Tapti įstaiga, atvira visuomenei, propaguojančia novatoriškas sveikatinimo formas, siekiančia turtinti vaikų etnokultūros patirtį, skatinančia savitas jos tradicijas ir skleidžiančia savo darbo patirtį mieste, apskrityje.

**Uždaviniai:**

1. Užtikrinti veiksmingą įstaigos darbą;
2. Sudaryti sąlygas nuolatiniam pedagogų tobulėjimui, geros patirties sklandai;
3. Atnaujinti įstaigos materialinę bazę;
4. Tobulinti individualų vaiko gebėjimų stebėseną bei pasiekimų ir pažangos vertinimo sistemą;
5. Siekti individualios vaiko pažangos, efektyviai taikant inovatyvius ugdymo būdus, informacines-komunikacines technologijas

ugdymo procese;

1. Sudaryti tinkamas ugdymo (-si)sąlygas specialiųjų poreikių turintiems vaikams.

**Mokinių sveikatos ir gyvensenos rodiklių pokyčių analizė**

 Ugdytiniai kiekvienų mokslo metų pradžioje turi pateikti profilaktinių sveikatos patikrinimų pažymėjimus, kuriuose nurodyti duomenys apie individualią sveikatos būklę. Lyginant šių pažymėjimų duomenų analizes, matomi rezultatai apie vaikų sveikatos būklę. Apžvelgsime nuo 2019-2020 iki 2020-2021 mokslo metų duomenis.

 Pirmiausia, vertinant vaikų pasiskirstymą pagal KMI duomenų rezultatus, 2020-2021 m. m. pastebimas didžiausias procentas vaikų, kurie turėjo per didelį ir per mažą svorį. Tai galime matyti pirmame paveikslėlyje:

 *1 pav.*

 Vertinant vaikų pasiskirstymą pagal fizinio ugdymo grupes, pastebimas augantis vaikų procentas dalyvavimo pagrindinėje fizinio ugdymo grupėje *(2 pav.*).

 *2 pav.*

 Lyginant 2020/2021 m. m. ir 2021/2022 m. m. matome, kad vaikų, neturinčių sąkandžio patologijos daugėja. Tačiau vaikų, neturinčių ėduonies pažeistų, plombuotų ir išrautų dantų – mažėja (*3 pav*.).

 *3 pav*

Lyginant 2020/2021 m. m. ir 2021/2022 m. m. matome, kad daugėja vaikų, galinčių dalyvauti ugdymo veikloje be jokių apribojimų. Džiugu ir tai, kad mažėja vaikų, kuriems yra nurodytos specialiosios rekomendacijos ir paskirtas pritaikytas maitinimas *(4 pav.).*

 *4 pav.*

**SSGG analizė**

|  |  |
| --- | --- |
| **Stiprybės** | **Silpnybės** |
| 1. Gerėja įstaigos materialinė bazė, atnaujinamos ir kuriamos naujos edukacinės erdvės. 2. Parengta sveikatos stiprinimo programa „Judu, žaidžiu sveikatos ritmu“ 2021–2025 m. Įstaiga pripažinta sveikatą stiprinančia mokykla. 3. Palankios sąlygos pedagoginės patirties sklaidai įstaigoje, mieste, šalyje. 4. Kryptingas darbuotojų kvalifikacijos tobulinimas. 5. Įdiegtas elektroninis dienynas „Mūsų darželis”. 6. Labai geras Įstaigos psichologinis klimatas. | 1. Bloga darželio pastato fasado ir lauko takų bei žaidimo aikštelių dangos būklė. 2. Nepakanka lėšų sportinio inventoriaus, IKT technologijų, metodinių priemonių įsigijimui. 3. Dalis tėvų pasyviai dalyvauja vaikų pasiekimų ir pažangos vertinimo procese. 4. Nepakankamas kai kurių mokytojų skaitmeninis raštingumas. |
| **Galimybės** | **Grėsmės** |
| 1. Paramos lėšų panaudojimas ugdymo aplinkai gerinti. 2. Skaitmeninio raštingumo mokymų organizavimas. 3. Edukacinių erdvių atnaujinimas, kuriant sveikatai palankią aplinką, išmaniųjų technologijų naudojimas ugdymo procese. 4. Įstaigos ir šeimos partnerystės plėtojimas, taikant pasiekimų ir pažangos vertinimo sistemą. 5. Pedagogų įsitraukimas į tarptautinių projektų rengimą ir įgyvendinimą. | 1. Lėti švietimo įstaigų renovacijos tempai. 2. Nuolatinė švietimo politikos kaita. 3. Specialiųjų poreikių vaikų skaičiaus didėjimas, blogėjanti vaikų sveikata. 4. Nepakankamas švietimo įstaigų finansavimas. 5. Ikimokyklinio ir priešmokyklinio ugdymo mokytojų trūkumas. |

**Sveikatos stiprinimo tikslas (tolimasis tikslas, ką Jūs iš esmės norite pasiekti);**

Formuoti teigiamą tėvų nuostatą apie vaikų sveikatos įgūdžių gerinimą. Gilinti vaikų žinias apie sveikatos saugojimo ir stiprinimo būdus, kad išėję iš darželio turėtų sveikos gyvensenos pagrindą.

**Sveikatos stiprinimo artimieji tikslai (kokius mažus tikslus išsikėlus galima būtų pasiekti didįjį tikslą);**

Įdomios, aktyvios paskaitos, įvairūs eksperimentai, viktorinos, mokymasis žaidimo forma, tėvų konsultavimas ir įtraukimas į įvairius projektus ir kasdienį sveikesnį vaiko gyvenimo būdą.

**Sveikatos stiprinimo uždaviniai (ką darysite, kokius žingsnius žengsite norėdamos pasiekti savo užsibrėžtus tikslus, čia jau pasimato kasmetinės prioritetinės sritys):**

1. Supratimo apie mikroorganizmų atsparumą antimikrobinėms medžiagoms didinimas.
2. Traumų ir sužalojimų prevencija.
3. Burnos higienos veiklos.
4. Mokinių visuomenės sveikatos priežiūros veiklos viešinimas.
5. Psichinės sveikatos stiprinimas.
6. Sveikos mitybos organizavimo tobulinimas, ir maisto švaistymo mažinimas, sveikos mitybos skatinimas.
7. Sveikatą stiprinančių mokyklų plėtra.

 **Sveikatos stiprinimo tikslas (artimasis)**- formuoti mokinių sveikos gyvensenos įgūdžius didinant jų informuotumą, veikiant jų nuostatas ir elgesį.

**Organizacinės priemonės:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Poveikio sritis** | **Priemonės pavadinimas ir** **metodas** | **Paslaugų grupė** |  **Dalyviai** |  | **Veiklos data**  | **Pastabos** |
| **Tikslinė grupė**  | **Planuo-jamas dalyvių skaičius** |  **Tikslus dalyvių skaičius po priemonės įvykdymo** | **Planuojama** | **Įvykdyta** |
| **1** | **2** | **3** | **4** | **5** | **6** | **7** | **8** | **9** | **10** |
| 1. | **Sveikos mitybos skatinimas, burnos higiena** | Praktinė pamokėlė „Koks maistas kenkia dantims? Dantukų priežiūra“ | Sveikatinamoji-pažintinė veikla | Įstaigos vaikai | 30 |  | Sausio mėn. |  |  |
| Stendas „Maisto švaistymo mažinimas“ | Informavimas | Įstaigos bendruomenė |  |  | Rugpjūčio mėn. |  |  |
| Praktinė pamokėlė „Sveiko maisto piramidė“ | Sveikatinamoji-pažintinė veikla | Priešmokyklinio ugdymo vaikai | 30 |  | Vasario mėn. |  |  |
| **Mokinių maitinimo organizavimo priežiūra ir tobulinimas skatinant sveiką mitybą bei sveikos mitybos įgūdžių formavimą**Konsultuoti specialistus, atsakingus už mokinių maitinimą, sveikos mitybos klausimais | Konsultavimas | Virėjos, sandėlininkė | 4 |  | Nuolat |  |  |
| **Prižiūrėti mokinių maitinimą pagal patvirtintą valgiaraštį** | Konsultavimas | Virėjos, sandėlininkė | 4 |  | Nuolat |  |  |
| Sudaryti mokinių sąrašą, kuriems reikalingas tausojantis maitinimas. | Informavimas | Įstaigos vaikai | Pagal poreikį |  | Pagal būtinumą |  |  |
| Sudaryti dienos valgiaraštį  | Valgiaraščio sudarymas | Įstaigos vaikai | 189 |  | Nuolat |  |  |
| 2. | **Sveikos aplinkos kūrimas, traumų ir sužalojimų prevencijos skatinimas mokyklose** | Mokinių maitinimo organizavimo priežiūra vadovaujantis „Geros higienos praktikos taisyklėmis viešojo maitinimo įmonėms“ | Vidinis auditas | Virėjos, sandėlininkė | 4 |  | Kovomėn. |  |  |
| Stendas „Ar mano vaikas saugus namuose?“ | Informavimas | Įstaigos bendruomenė | Įstaigos bendruomenė |  | Rugsėjo mėn. |  |  |
| Filmukas „Saugus elgesys su gyvūnais“, diskusija | Mokymas | Priešmokyklinio ugdymo vaikai | 39 |  | Gruodžio mėn. |  |  |
| Stendas „Vasaros pavojai“ | Informavimas | Įstaigos bendruomenė | Įstaigos bendruomenė |  | Birželio mėn. |  |  |
| Pirmos pagalbos pamoka „Aš saugus kai žinau“ | Mokymas | Priešmokyklinio ugdymo vaikai | 30 |  | Sausio mėn. |  |  |
| **Mokyklos aplinkos atitikties, pagal visuomenės sveikatos priežiūros teisės aktų reikalavimus priežiūra**(Mokyklos patalpų higieninės būklės patikrinimas) | Konsultavimas | Įstaigos darbuotojai | 11 |  | Nuolat |  |  |
| Stendinė medžiaga „Žiemos džiaugsmai ir pavojai” | Įgūdžių formavimas | Įstaigos vaikai | Įstaigos bendruomenė |  | Gruodžio mėn. |  |  |
| Vykdyti traumų, įvykstančių ugdymo proceso metu registraciją ir analizę | Registravimas | Įstaigos vaikai | - |  | Pagal būtinumą |  |  |
| **Pirmosios medicinos pagalbos teikimas ir koordinavimas**(Teikti pirmąją medicinos pagalbą įvykus nelaimingam atsitikimui, pranešti mokinio tėvams apie įvykį, esant reikalui, iškviesti greitąją pagalbą ir palydėti mokinį į sveikatos priežiūros įstaigą) | Pirmos pagalbos teikimas | Įstaigos vaikai |  |  | Pagal būtinumą |  |  |
| Sukomplektuoti pirmosios pagalbos rinkinius. Vykdyti jų naudojimosi priežiūrą | Rinkinių priežiūrą | Įstaigos vaikai |  |  | Rugsėjo mėn., periodinis papildymas pagal poreikį |  |  |
| Praktinė rankų plovimo pamokėlė „Mikrobai – bijo švaros?“ | Mokymas, įgūdžių formavimas | Įstaigos vaikai | 35 |  | Kovo mėn. |  |  |
| Plakatas „Gripas ar peršalimas?“ | Informavimas | Įstaigos bendruomenė | Įstaigos bendruomenė |  | Epidemijos metu |  |  |
| Informacija “Erkės ir jų sukeliamos ligos” | Informavimas | Įstaigos bendruomenė | Įstaigos bendruomenė |  | Gegužės mėn. |  |  |
| **Mokinių sergamumo kontrolė gripo epidemijos metu.** (Sergančiųjų mokinių skaičiavimas, duomenų perdavimas VSB) | Informavimas | Įstaigos vaikai |  |  | Epidemijos metu |  |  |
| **Informacijos apie užkrečiamąsias ligas ar apsinuodijimus įstaigoje teikimas.**  | Informavimas  | Įstaigos vaikai | - |  | Esant susirgimams |  |  |
| 5. | **Psichinės sveikatos stiprinimas** | Stendas „Atpažinkime vaikų emocijas“ | Informavimas | Įstaigos bendruomenė | Įstaigos bendruomenė |  | Spalio mėn. |  |  |
| „Atspėk emocijas“ | Sveikatinamoji-pažintinė veikla | Įstaigos vaikai | 20 |  | Rugsėjo mėn. |  |  |
| 6. | **Fizinio aktyvumo skatinimas** | Plokščiapėdystės korekcinės mankštelės „Mažosios pėdutės“ | Mokymas, įgūdžių formavimas | Įstaigos vaikai | 30 |  | Gegužės mėn. |  |  |
| Sudalyvauti Klaipėdos miesto visuomenės sveikatos biuro vykdomame projekte „Klaipėdos miesto tikslinių gyventojų grupių sveikos gyvensenos skatinimas, („Yoga zoo“)“ | Mokymas, įgūdžių formavimas | Įstaigos vaikai | 11, 12 ir 7 grupių vaikai |  | Sausio mėn.  |  |  |
| Taisyklingos laikysenos užsiėmimai „Aš tiesus kaip nendrė“ | Sveikatinamoji-pažintinė veikla |  |  |  | Balandžio mėn. |  |  |
| 7. | **Alkoholio, rūkymo ir kt. psichotropinių medžiagų vartojimo prevencija** | Stendas „Alkoholis, rūkymas, psichotropinės medžiagos. Jų neigiamas poveikis sveikatai“ | Informavimas | Įstaigos bendruomenė | 10 grupių tėvai |  | Rugpjūčio mėn. |  |  |
| Užsiėmimai „Saugus elgesys su cheminėmis, buitinėmis medžiagomis ir vaistais“ | Sveikatinamoji-pažintinė veikla | Priešmokyklinio ugdymo vaikai | 25 |  | Spalio mėn. |  |  |
| 8. | **Keletą poveikio sričių apimančios sritys** | **Informacijos apie kasmetinius mokinių sveikatos profilaktinius patikrinimus apibendrinimas**  | Analizė | Įstaigos vaikai |  |  | Gruodžio mėn. |  |  |
| Dalyvavimas sveikatą stiprinančių mokyklų tinklo projekte „Judu, žaidžiu sveikatos ritmu“ | Sveikatinamoji-pažintinė veikla | Įstaigos vaikai |  |  | 2022 m. nuolat |  |  |
| Apibendrintų sveikatos duomenų pristatymas mokyklos bendruomenei | Informavimas | Tėvai, įstaigos darbuotojai |  |  | Gruodžio mėn. |  |  |
| **Mokyklos vadovui ar jo įgaliotam darbuotojui** pateikti asmens sveikatos priežiūros įstaigų specialistų išvadas ir rekomendacijas | Informavimas | Įstaigos vaikai |  |  | Ne vėliau kaip iki 2022.10.01 ir vėliau pagal poreikį |  |  |
| **Mokinių** visuomenės sveikatos priežiūros veiklos viešinimas | Informavimas | Įstaigos bendruomenė |  |  | Po įvykdytų veiklų |  |  |
| Pagalbos vaikų savirūpai organizavimas ugdymo įstaigoje | LNL sergančių vaikų, savirūpai parengtų planų skaičius | Įstaigos vaikai |  |  | Pagal poreikį |  |  |
| **Sveikatinimo veiklos metodinių konsultacijų teikimas**(Teikti individualias metodines konsultacijas besikreipiantiems pagalbos arba matant konkrečią problemą) | Konsultavimas | Pedagogai, tėvai |  |  | Visus metus pagal poreikį |  |  |

**Parengė:** Visuomenės sveikatos specialistė Laura Pukinskienė

**Suderinta**: Klaipėdos lopšelio-darželio „Eglutė“ direktorė Angelė Aniulė